Lower East Side betraktes som et innvandrertett arbeiderklasseområde og var på slutten av 1800-tallet og begynnelsen av 1900-tallet nærmest en slum. I årenes løp endret demografien seg en rekke i nabolaget, ettersom innvandrere med samme bakgrunn flyttet fra området og nyere immigranter tok deres plass. I en lang periode dominerte (50%) østeuropeiske jøder. Lower East Side er senere blitt gentrifisert, det vil si har gjennomgått et statusløft med innflytting av middel- og overklasse og etablering av butikker og spisesteder som retter seg mot nye kundegrupper med større kjøpekraft enn områdets tidligere befolkning.